
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 930 

14 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λύση της Δημοτικής Κοινωφελούς Επιχείρησης Πο¬ 
λιτισμού και Ανάπτυξης Ορχομενού, ανάληψη των 
δραστηριοτήτων της από το Δήμο, μεταφορά του 
προσωπικού της στο Δήμο και σύσταση προσω¬ 
ρινών προσωποπαγών θέσεων στο Οργανισμό 


Εσωτερικής Υπηρεσίας του. 1 

Αλλαγή επωνυμίας της μουσικής σχολής Άμφισσας 
Ηχώ με την επωνυμία «ΩΔΕΙΟ ΑΜΦΙΣΣΑΣ» και 
προσθήκη τμημάτων. 2 


Έγκριση Καταστατικού συστάσεως και λειτουργί¬ 
ας του εκκλησιαστικού, φιλανθρωπικού ιδρύμα¬ 
τος της Ιεράς Μητροπόλεως Αρκαλοχωρίου, Κα- 
στελλίου και Βιάννου, υπό τον τίτλο «Κοινωνικό 
Ιατρείο - Φαρμακείο Ιεράς Μητροπόλεως Αρκα¬ 
λοχωρίου, Καστελλίου και Βιάννου και Δήμου Μι- 


νώα Πεδιάδας». 3 

ΑΠΟΦΑΣΕΙ Σ 

Αριθμ. 512/45749 (1) 


Λύση της Δημοτικής Κοινωφελούς Επιχείρησης Πολιτι¬ 
σμού και Ανάπτυξης Ορχομενού, ανάληψη των δρα¬ 
στηριοτήτων της από το Δήμο, μεταφορά του προ¬ 
σωπικού της στο Δήμο και σύσταση προσωρινών 
προσωποπαγών θέσεων στο Οργανισμό Εσωτερι¬ 
κής Υπηρεσίας του. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 107,109 παρ. 7 (όπως προ¬ 
στέθηκε με την παρ. 6 του άρθρου 26 του Ν. 3938/2011 
και συμπληρώθηκε με την παρ. 5 του άρθρου 43 του 
Ν. 3979/2011), 112 παρ. 2α (όπως προστέθηκε με την 
παρ. 4 του άρθρου 44 του Ν. 3979/2011), 238 και 280 του 
Ν. 3852/10 Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/Α77-6-2010). 


2) Τις διατάξεις του Π.Δ. 138/2010 «Οργανισμός της 
Αποκεντρωμένης Διοίκησης Θεσσαλίας-Στερεάς Ελ¬ 
λάδας» (ΦΕΚ 231/Τ.Α727-12-2010). 

3) Τις διατάξεις του άρθρου 262 του Ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 114/ 
Α72006). 

4) Τις διατάξεις του άρθρου 16 του Ν. 4147/2013 «Κύ¬ 
ρωση της από 31-12-2012 Πράξης Νομοθετικού Περιεχο¬ 
μένου “Ρυθμίσεις κατεπειγόντων θεμάτων αρμοδιότητας 
των Υπουργείων Εσωτερικών, Εργασίας, Κοινωνικής 
Ασφάλισης και Πρόνοιας, Δημόσιας Τάξης και Προστα¬ 
σίας του Πολίτη, της Γενικής Γραμματείας της Κυβέρνη¬ 
σης και του Υπουργού Επικράτειας” και άλλες διατάξεις» 
(ΦΕΚ 98 Α726-4-2013). 

5) Τις διατάξεις του άρθρου 10 του Ν. 3469/2006 (ΦΕΚ 
131 Α72006) «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις». 

6) Τις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να», που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α722-4-2005). 

7) Το υπ’ αριθμ. 47184/12/20-2-2013 έγγραφο του 
Υπουργείου Εσωτερικών, με το οποίο κοινοποιήθηκε 
στις Αποκεντρωμένες Διοικήσεις η υπ’ αριθμ. 615/2012 
ομόφωνη γνωμοδότηση του Νομικού Συμβουλίου του 
Κράτους περί μεταφοράς προσωπικού σε περίπτωση 
λύσης δημοτικής κοινωφελούς επιχείρησης που προέ- 
κυψε από συγχώνευση. 

8) Την υπ’ αριθμ. οικ. 2990/18604/25-2-2011 απόφαση 
της Γ ενικής Γ ραμματέως της Αποκεντρωμένης Διοίκη¬ 
σης Θεσσαλίας - Στερεός Ελλάδας περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τ μημάτων της ανωτέρω Γ ενικής Διεύ¬ 
θυνσης» (ΦΕΚ 385/Β711-3-2011). 

9) Την υπ’ αριθμ. 9271/24-10-2008 απόφαση του Γ ενικού 
Γραμματέα της Περιφέρειας Στερεός Ελλάδας (ΦΕΚ 
2283 Β710-11-2008) με την οποία μετατράπηκε η «Δημο¬ 
τική Επιχείρηση Πολιτισμού και Ανάπτυξης Ορχομενού» 
σε «Δημοτική Κοινωφελή Επιχείρηση Πολιτισμού και 
Ανάπτυξης Ορχομενού». 

10) Την υπ’ αριθμ. 41/2014 απόφαση του Δημοτικού 
Συμβουλίου Ορχομενού περί λύσης της Δημοτικής Κοι¬ 
νωφελούς Επιχείρησης Πολιτισμού και Ανάπτυξης Ορ¬ 
χομενού, ανάληψης των δραστηριοτήτων της από το 
Δήμο, μεταφοράς του προσωπικού της στο Δήμο και 
σύστασης προσωρινών Προσωποπαγών θέσεων στον 
Οργανισμό Εσωτερικής Υπηρεσίας του, αποφασίζουμε: 

1. Τη λύση της Δημοτικής Επιχείρησης Πολιτισμού και 
Ανάπτυξης Ορχομενού (απόφαση 9271/2008 του Γ.Γ.Π.Σ.Ε., 
η οποία δημοσιεύτηκε στο ΦΕΚ 2283 Β'/10-11-2008) και 
ανάληψη των δραστηριοτήτων της και των χρηματοδο¬ 
τούμενων προγραμμάτων της από το Δήμο Ορχομενού. 


Μετά τη λύση της επιχείρησης θα ακολουθήσει η εκ¬ 
καθάριση αυτής από ορκωτούς ελεγκτές που θα ορι- 
σθούν από το δημοτικό συμβούλιο με νεότερη αυτοτελή 
απόφασή του. 

2. Τη μεταφορά του προσωπικού της επιχείρησης με 
σχέση εργασίας ιδιωτικού δικαίου αορίστου χρόνου στο 
Δήμο Ορχομενού, μετά τον έλεγχο από το Δήμο των 
ατομικών υπηρεσιακών φακέλων του μεταφερόμενου 
προσωπικού και τη διαπίστωση της συνδρομής όλων 
των απαραίτητων εκ του νόμου προϋποθέσεων για τη 
νομιμότητα των διαδικασιών της μεταφοράς των ερ¬ 
γαζομένων στο Δήμο, ήτοι: 


ΟΝΟΜΑΤΕΠΩΝΥΜΟ 

ΟΝΟΜΑ 

ΚΑΤΗΓΟΡΙΑ - 

ΣΧΕΣΗ 

ΗΜΕΡΟΜΗΝΙΑ 

ΠΑΤΕΡΑ 

ΕΙΔΙΚΟΤΗΤΑ 

ΕΡΓΑΣΙΑΣ 

ΠΡΟΣΛΗΨΗΣ 

ΑΓΓΕΛΟΠΟΥΛΟΣ ΑΘΑΝΑΣΙΟΣ 

ΓΕΩΡΓΙΟΣ 

ΔΕ - ΟΔΗΓΟΥ 
ΒΥΤΙΟΦΟΡΟΥ 

Ι.Δ.Α.Χ 

3-11-2008 

ΚΛΟΚΟΥΖΑΣ ΦΙΛΙΠΠΟΣ 

ΙΩΑΝΝΗΣ 

ΥΕ -ΕΡΓΑΤΗΣ 
ΕΚΚΕΝΩΣΗΣ ΛΥΜΑΤΩΝ 

Ι.Δ.Α.Χ 

3-11-2008 


3. Τη μεταφορά του Προγράμματος «Βοήθεια στο σπίτι» και του προσωπικού με σχέση εργασίας ιδιωτικού 
Δικαίου ορισμένου χρόνου έως τη λήξη του προγράμματος στο Δήμο, ήτοι: 


ΟΝΟΜΑΤΕΠΩΝΥΜΟ 

ΟΝΟΜΑ 

ΠΑΤΕΡΑ 

ΚΑΤΗΓΟΡΙΑ - 
ΕΙΔΙΚΟΤΗΤΑ 

ΣΧΕΣΗ 

ΕΡΓΑΣΙΑΣ 

ΗΜΕΡΟΜΗΝΙΑ 

ΛΗΞΗΣ 

ΣΥΜΒΑΣΗΣ 

ΦΡΕΓΑΔΙΩΤΗ ΚΩΝΣΤΑΝΤΙΝΑ 

ΕΥΘΥΜΙΟΣ 

ΔΕ-ΝΟΣΗΛΕΥΤΡΙΑ 

Ι.Δ.Ο.Χ. 

30-9-2014 

ΠΑΠΑΝΙΚΟΛΑΟΥ ΚΩΝΣΤΑΝΤΙΝΑ 

ΔΗΜΗΤΡΙΟΣ 

ΤΕ-ΚΟΙΝΩΝΙΚΗ 

ΛΕΙΤΟΥΡΓΟΣ 

Ι.Δ.Ο.Χ. 

30-9-2014 

ΚΟΥΒΑΡΑ ΕΥΦΡΟΣΥΝΗ 

ΠΑΝΑΓΙΩΤΗΣ 

ΥΕ-ΟΙΚΟΓΕΝΕΙΑΚΗ 

ΒΟΗΘΟΣ 

Ι.Δ.Ο.Χ. 

30-9-2014 

ΚΑΒΡΟΥΖΟΥ ΕΙΡΗΝΗ 

ΓΕΩΡΓΙΟΣ 

ΥΕ-ΟΙΚΟΓΕΝΕΙΑΚΗ 

ΒΟΗΘΟΣ 

Ι.Δ.Ο.Χ. 

30-9-2014 


4. Τη σύσταση δύο (2) προσωρινών προσωποπαγών 
θέσεων Ιδιωτικού Δικαίου Αορίστου Χρόνου στον Ορ¬ 
γανισμό Εσωτερικής Υπηρεσίας (Ο.Ε.Υ.), λόγω του ότι 
στον Ο.Ε.Υ. του Δήμου Ορχομενού δεν προβλέπονται 
οργανικές θέσεις αντίστοιχων ειδικοτήτων, ως εξής: 

• Μία (1) θέση ΔΕ-ΟΔΗΓΟΥ ΒΥΤΙΟΦΟΡΟΥ 

• Μία (1) θέση ΥΕ - ΕΡΓΑΤΗ ΕΚΚΕΝΩΣΗΣ ΛΥΜΑΤΩΝ 

5. Τη σύσταση τεσσάρων (4) προσωρινών προσωποπα¬ 
γών θέσεων Ιδιωτικού Δικαίου Ορισμένου Χρόνου στον 
Οργανισμό Εσωτερικής Υπηρεσίας (Ο.Ε.Υ.), λόγω του ότι 
στον Ο.Ε.Υ. του Δήμου Ορχομενού δεν προβλέπονται 
οργανικές θέσεις αντίστοιχων ειδικοτήτων, ως εξής: 

• Μία (1) θέση ΤΕ - Κοινωνικής Λειτουργού 

• Μία (1) θέση ΔΕ - Νοσηλεύτριας 

• Δύο (2) θέσεις ΥΕ - Οικογενειακής Βοηθού 

Οι ανωτέρω προσωποπαγείς θέσεις καταργού- 
νται μετά την καθ’ οιονδήποτε τρόπο κένωσή τους 
(Ν. 3584/2007 «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων»). 

Η κατάταξη του μεταφερόμενου προσωπικού στις πα¬ 
ραπάνω συνιστώμενες θέσεις στον Ο.Ε.Υ. του Δήμου, θα 
γίνει με απόφαση που εκδίδεται από το αρμόδιο προς 
διορισμό όργανο, η οποία δημοσιεύεται στην Εφημερίδα 
της Κυβερνήσεως. 


Το παραπάνω προσωπικό διέπεται ως προς τους 
όρους και το ύψος της αμοιβής της εργασίας του από 
τις συλλογικές συμβάσεις εργασίας που ισχύουν εκά- 
στοτε για το προσωπικό των ΟΤΑ ή από τις διατάξεις 
του Ν. 4024/2011, οι οποίες επεκτείνονται για το προσω¬ 
πικό Ιδιωτικού Δικαίου των ΟΤΑ, λαμβανομένης υπόψη 
της προϋπηρεσίας του. 

ΚΑΛΥΨΗ ΔΑΠΑΝΗΣ. 

Σύμφωνα με την υπ’ αριθμ. 2425/12-2-2014 βεβαίωση 
της Διεύθυνσης Διοικητικών και Οικονομικών Υπηρεσιών 
του Δήμου: 

α) από τη μεταφορά του προσωπικού με σχέση ερ¬ 
γασίας Ιδιωτικού Δικαίου Αορίστου Χρόνου στο Δήμο 
και τη σύσταση προσωρινών προσωποπαγών θέσεων, 
προκαλείται δαπάνη ύψους 35.474,16 ΕΥΡΩ σε βάρος των 
Κ.Α. 02.70.6021.0004 και Κ.Α. 02.70.6052.0001, που έχει προ- 
βλεφθεί στον προϋπολογισμό του Δήμου Ορχομενού 
οικονομικού έτους 2014. Για τα επόμενα έτη προκαλεί- 
ται αντίστοιχη δαπάνη, για την κάλυψη της οποίας θα 
εγγραφούν ανάλογες πιστώσεις στους Κ.Α. εξόδων των 
αντίστοιχων προϋπολογισμών του Δήμου Ορχομενού. 

β) για τη μεταφορά του προσωπικού με σχέση εργα¬ 
σίας ιδιωτικού δικαίου ορισμένου χρόνου, του προγράμ¬ 
ματος «Βοήθεια στο σπίτι» και τη σύσταση προσωρινών 
προσωποπαγών θέσεων, θα προκληθεί δαπάνη ύψους 

63.855,84 ΕΥΡΩ, σε βάρος των Κ.Α. 02.15.6041.0006 και 
02.15.6054.0004 του προϋπολογισμού οικονομικού έτους 
2014. Σε περίπτωση περαιτέρω παράτασης του προ¬ 
γράμματος, ο προϋπολογισμός θα αναμορφωθεί ανά¬ 
λογα ως προς τα έξοδα, σύμφωνα με τη χορηγούμενη 
χρηματοδότηση. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λιβαδειά, 26 Μαρτίου 2014 

Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής 
ΔΗΜΗΤΡΙΟΣ ΚΩΤΟΥΛΑΣ 

-♦- 

Αριθμ. οικ.8137 (2) 

Αλλαγή επωνυμίας της μουσικής σχολής Αμφισσας Ηχώ 
με την επωνυμία «ΩΔΕΙΟ ΑΜΦΙΣΣΑΣ» και προσθή¬ 
κη τμημάτων. 

Η ΑΝΤΙΔΗΜΑΡΧΟΣ ΔΕΛΦΩΝ 
Έχοντας υπόψη: 

α. Το άρθρο 75 παρ. I τομέας στ στοιχείο 28 Ν. 3463/06, 
όπως προστέθηκε με την παρ. 4 του άρθρου 94 του 
Ν. 3852/2010. 

β. Την παρ. 1ζ του άρθρου 58 του Ν. 3852/2010. 
γ. Την παρ. I του άρθρου 280 του Ν. 3852/2010. 
δ. Τις διατάξεις του Ν.299/1976 «Περί ρυθμίσεως θε¬ 
μάτων αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α71976). 

ε. Τ ις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α71966). 

στ. Την υπ’ αριθμ. ΥΠΠΟΤ/οικ. 38573/1216/31.03.2011 κοι¬ 
νή υπουργική απόφαση (ΦΕΚ 693/29.04.2011 τ.Β'). 

ζ. Το άρθρο 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

η. Την υπ’ αριθμ. ΥΠΠΟ/78036/2473/19.10.2004 υπουρ¬ 
γική απόφαση «Καθορισμός προδιαγραφών κτιρίων για 
στέγαση Μουσικού Εκπαιδευτηρίου» (ΦΕΚ 1595/Β'/2004). 

0. Την υπ’ αριθμ. ΥΠΠΟ/ΚΑΤΕΧΝ/Δ/7388/7.2.1994 από¬ 
φαση «Καθορισμός παράβολου για ίδρυση Ανώτερων 
Σχολών Καλλιτεχνικής Εκπαίδευσης και ιδιωτικών Μου¬ 
σικών Εκπαιδευτηρίων» (ΦΕΚ 123/Β'/23.2.1994). 

ι. Την υπ’ αριθμ. 8137/18-3-2014 αίτηση της Ελένης 
Ιντέρνου ιδιοκτήτρια της Μουσικής Σχολής με την επω¬ 
νυμία Μουσική Σχολή Άμφισσας Ηχώ, με την οποία ζη¬ 
τάει την αλλαγή της επωνυμίας σε «Ωδείο Άμφισσας» 
και την προσθήκη τμημάτων σπουδών. 

κ. Την υπ’ αριθμ. 75522/2139 απόφαση ΥΠ.ΠΟ. (ΦΕΚ 
1617/τ.Β7ΐ7.08.2007). 

λ. Την υπ’ αριθμ. 028/10-01-2013 απόφαση Δημάρχου 
για τον Ορισμό Αντιδημάρχου και την Μεταβίβαση Αρ¬ 
μοδιοτήτων του (άρθρο 59 Ν. 3852/2010), αποφασίζουμε: 

Α. Εγκρίνουμε την αλλαγή επωνυμίας της Μουσικής 
Σχολής Άμφισσας Ηχώ ιδιοκτησίας Ελένης Ιντέρνου, 
που βρίσκεται στην οδό Βασιλοπούλου 28, στην Αμφισ¬ 
σα Νομού Φωκίδας σε « Ωδείο Αμφισσας». 

Β. Την προσθήκη Σχολών και Τμημάτων ως εξής: 

1. Σχολή Ανωτέρων Θεωρητικών Μαθημάτων και συν- 
θέσεως με Τμήματα: Ενοργανώσεως, Ενορχηστρώσεως, 
Σύνθεσης. 


2. Σχολή Διευθύνσεως Μουσικών Συγκροτημάτων με 
Τμήματα: Διευθύνσεως Χορωδίας, Διευθύνσεως Φιλαρ¬ 
μονικής, Διευθύνσεως συμφωνικής ορχήστρας. 

3. Σχολή Ενόργανου μουσικής με Τμήματα: Κρουστών 
οργάνων. 

4. Σχολή Μονωδίας με Τμήματα: Μελοδραματικής. 

5. Σχολή Εκκλησιαστικής Μουσικής. 

Γ. Από τις διατάξεις της παρούσης δεν προκαλείται 
δαπάνη σε βάρος του Δήμου Δελφών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ιτέα, 27 Μαρτίου 2014 

Η Αντιδήμαρχος 
ΠΑΝΑΓΙΩΤΑ ΛΑΪΝΗ - ΚΟΛΛΙΑΛΗ 

-♦- 

(3) 

Έγκριση Καταστατικού συστάσεως και λειτουργίας του 
εκκλησιαστικού, φιλανθρωπικού ιδρύματος της Ιεράς 
Μητροπόλεως Αρκαλοχωρίου, Καστελλίου και Βιάν- 
νου, υπό τον τίτλο «Κοινωνικό Ιατρείο - Φαρμακείο 
Ιεράς Μητροπόλεως Αρκαλοχωρίου, Καστελλίου και 
Βιάννου και Δήμου Μινώα Πεδιάδας». 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΚΚΛΗΣΙΑΣ ΚΡΗΤΗΣ 

Λαβούσα υπ’ όψιν: 

α) Τας διατάξεις του άρθρου 54 και 131 παρ. 5 του 
Ν. 4149/1961 «Περί Καταστατικού Χάρτου της εν Κρήτη 
Ορθοδόξου Εκκλησίας» και τα άρθρα 29 και 59 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

β) Την δια του υπ’ αριθμ. 621/4-6-2013 εγγράφου του 
Σεβ. Μητροπολίτου Αρκαλοχωρίου, Καστελλίου και 
Βιάννου Ανδρέου υποβληθείσαν υπ’ αριθμ. 26/20-5-2013 
πράξιν αυτού, περί συστάσεως Εκκλησιαστικού φιλαν¬ 
θρωπικού Ιδρύματος της Ιεράς Μητροπόλεως Αρκαλο¬ 
χωρίου, Καστελλίου και Βιάννου, υπό τον τίτλον «Κοι¬ 
νωνικόν Ιατρείον-Φαρμακείον Αρκαλοχωρίου της Ιεράς 
Μητροπόλεως Αρκαλοχωρίου, Καστελλίου και Βιάννου 
και Δήμου Μινώα Πεδιάδας» ως και το Καταστατικόν 
Λειτουργίας αυτού. 

γ) Την γενομένην εισήγησιν του Σεβ. Μητροπολίτου 
Αρκαλοχωρίου, Καστελλίου και Βιάννου Ανδρέου δια 
την ίδρυσιν και λειτουργίαν ενός φορέως φιλανθρω¬ 
πικού, μη κερδοσκοπικού οργανισμού, Εκκλησιαστικού 
Ιδρύματος υπό την επωνυμίαν «Κοινωνικόν Ιατρείον- 
Φαρμακείον Αρκαλοχωρίου της Ιεράς Μητροπόλεως 
Αρκαλοχωρίου, Καστελλίου και Βιάννου και Δήμου Μι- 
νώα Πεδιάδας», δια τας ανάγκας των εμπεριστάτων 
και αναξιοπαθούντων τέκνων της Ιεράς Μητροπόλεως 
καθώς και τας ποιμαντικός υποχρεώσεις του Ποιμενάρ¬ 
χου αυτής προς αυτό. 

δ) Την γενομένην διαλογικήν συζήτησιν αποφασίζει 
ομοφώνως: 

Εγκρίνει το Καταστατικόν λειτουργίας του ειρημέ- 
νου Εκκλησιαστικού, Μη κερδοσκοπικού Οργανισμού, 
Φιλανθρωπικού Ιδρύματος υπό την επωνυμίαν «Κοινω¬ 
νικόν Ιατρείον-Φαρμακείον Αρκαλοχωρίου της Ιεράς 
Μητροπόλεως Αρκαλοχωρίου, Καστελλίου και Βιάννου 
και Δήμου Μινώα Πεδιάδας», ο οποίος αποτελείται εκ 
των κάτωθι 16 άρθρων: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΚΑΤΑΣΤΑΤΙΚΟ ΛΕΙΤΟΥΡΓΙΑΣ 
ΚΟΙΝΩΝΙΚΟΥ ΙΑΤΡΕΙΟΥ - ΦΑΡΜΑΚΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΑΡΚΑΛΟΧΩΡΙΟΥ, 
ΚΑΣΤΕΛΛΙΟΥ ΚΑΙ ΒΙΑΝΝΟΥ 
ΚΑΙ ΔΗΜΟΥ ΜΙΝΩΑ ΠΕΔΙΑΔΑΣ» 

ΑΡΘΡΟ 1 

Ορισμός - Συνεργαζόμενοι Φορείς -Εδρα 

Η Ιερά Μητρόπολη Αρκαλοχωρίου, Καστελλίου και 
Βιάννου, ως Ν.Π.Δ.Δ., συστήνει στην περιοχή της κανο¬ 
νικής δικαιοδοσίας της, ως Γραφείο του Τομέα Αλλη¬ 
λεγγύης και Κοινωνικής Συνοχής, ΦιλανθρωπικόΊδρυμα 
με έδρα το Αρκαλοχώρι και με την επωνυμία «Κοινωνικό 
Ιατρείο - Φαρμακείο Ιερός Μητροπόλεως Αρκαλοχωρί¬ 
ου, Καστελλίου και Βιάννου - Δήμου Μινώα Πεδιάδας», 
συνεργαζόμενη με το Δήμο Μινώα Πεδιάδας (Γραφείο 
Κοινωνικής Πολιτικής και Ισότητας των Φύλων). 

Το Κοινωνικό Ιατρείο - Φαρμακείο θα λειτουργεί στο 
Αρκαλοχώρι, σε κτίριο το οποίο έχει παραχωρηθεί 
δωρεάν από την Ιερά Μητρόπολη και θα αποτελεί το 
τρίτο Γραφείο του Τομέα Αλληλεγγύης και Κοινωνικής 
Συνοχής, που ιδρύθηκε με την υπ’ αριθμ. 1/30-01-2012 
Πράξη του Μητροπολίτη. Το πρώτο Γραφείο συγκροτεί 
το Γενικό Φιλόπτωχο Ταμείο (Φ.ΕΚ. 1472/τ.Β722-11-2002) 
και το δεύτερο γραφείο συγκροτεί την Παγκοινιά Παι¬ 
δικού Γεύματος (Φ.ΕΚ. 1843/τ.Β724-11-2010). 

Η Ιερά Μητρόπολη, σε συνεργασία με τους Δήμους 
των κανονικών της δικαιοδοσιών και άλλους φορείς, 
δύναται να ιδρύσει και άλλα Κοινωνικά Ιατρεία - Φαρ¬ 
μακεία στην εκκλησιαστική της περιφέρεια. 

ΑΡΘΡΟ 2 
Σκοπός 

Σκοπός του Κοινωνικού Ιατρείου - Φαρμακείου είναι η 
ιατροφαρμακευτική περίθαλψη ανασφάλιστων πολιτών, 
ανεξαρτήτως φύλου, θρησκείας, ηλικίας και εθνικότητας, 
οι οποίοι ζουν κάτω από το όριο της φτώχειας, δεν 
έχουν πρόσβαση στην παροχή πρωτοβάθμιας υγειο¬ 
νομικής περίθαλψης και δεν δύνανται να καταβάλλουν 
το σύνολο του κόστους της θεραπείας, των ιατρικών 
εξετάσεων η της φαρμακευτικής αγωγής τους. 

• Ενδεικτικά οι σκοποί του μπορούν να απαριθμηθούν 
ως εξής: 

• Η παροχή πρωτοβάθμιων υπηρεσιών υγείας, 

• Η διευκόλυνση και στήριξη ατόμων με αναπηρία και 
χρονίως πασχόντων. 

• Η διευκόλυνση πρόσβασης αλλόγλωσσων στις υπη¬ 
ρεσίες υγείας - πρόνοιας. 

• Η διευκόλυνση των ασθενών σε διοικητικές διαδι¬ 
κασίες που αφορούν την υγεία. 

• Η κοινή δράση με άλλους φορείς, συλλόγους ή συλ- 
λογικότητες που κινούνται σε κοινό πλαίσιο και στο¬ 
χεύουν στην προάσπιση και ενίσχυση του καθολικού 
δικαιώματος της δωρεάν και ελεύθερης πρόσβασης στο 
δημόσιο αγαθό της υγείας. 

• Η διοργάνωση ενημερωτικών εκδηλώσεων πρόλη¬ 
ψης ασθενειών και υποστήριξης των μονάδων υγείας 
και πρόνοιας. 

• Η συμμετοχή σε δράσεις έκτακτης ανάγκης. 

• Η η ευαισθητοποίηση των κρατικών φορέων για 
τη λειτουργία του Κοινωνικού Ιατρείου - Φαρμακείου. 


ΑΡΘΡΟ 3 

Λογότυπο - Σφραγίδα 

Το Κοινωνικό Ιατρείο - Φαρμακείο διατηρεί δικό του 
λογότυπο, το οποίο θα τοποθετείται σε κάθε έγγραφο 
και έντυπο που εκδίδει, καθώς και σφραγίδα, η οποία 
θα επικυρώνει κάθε διοικητική πράξη. Η σφραγίδα εί¬ 
ναι κυκλική και φέρει το λογότυπο «Κοινωνικό Ιατρείο - 
Φαρμακείο Ιεράς Μητροπόλεως Αρκαλοχωρίου, Καστελ¬ 
λίου και Βιάννου - Δήμου Μινώα Πεδιάδας», ενώ στη 
μεσότητά της απεικονίζεται η εικόνα των Αγίων Αναρ¬ 
γύρων με την επιγραφή: «Οι Άγιοι Ανάργυροι Κοσμάς 
και Δαμιανός». 

ΑΡΘΡΟ 4 

Οργάνωση - Λειτουργία 

Το Κοινωνικό Ιατρείο - Φαρμακείο διοικείται από Δι¬ 
οικητικό Συμβούλιο. Το Διοικητικό Συμβούλιο είναι πε¬ 
νταμελές και αποτελείται από: 

α) το Μητροπολίτη Αρκαλοχωρίου, Καστελλίου και 
Βιάννου ως πρόεδρο και τον προτεινόμενο απ’ αυτόν 
αναπληρωτή πρόεδρο, 

β) τον εντεταλμένο εκπρόσωπο με τον αναπληρωτή 
του από το Δήμο Μινώα Πεδιάδας, επί θεμάτων υγείας, 
ως αντιπρόεδρο, 

γ) το μέλος από τον Τομέα Αλληλεγγύης και Κοινωνι¬ 
κής Συνοχής της Ιεράς Μητρόπολης ως ταμία, 

δ) την Κοινωνική Λειτουργό του Δήμου Μινώα Πεδιά¬ 
δας ως γραμματέα και 

ε) έναν φαρμακοποιό εκπρόσωπο από τους Ιατρούς 
και Φαρμακοποιούς, που θα προσφέρουν εθελοντική 
εργασία στο Κοινωνικό Ιατρείο - Φαρμακείο ως μέλος, 
ο οποίος και θα έχει την ευθύνη και διαχείριση του 
ιατροφαρμακευτικού υλικού Ιατρείου - Φαρμακείου. 

Ο Μητροπολίτης, με πράξη του, διορίζει τον αναπλη¬ 
ρωτή πρόεδρο από τον Τομέα Αλληλεγγύης και Κοινωνι¬ 
κής Συνοχής και τον εκπρόσωπο των εθελοντών ιατρών, 
μετά των φαρμακοποιών - νοσηλευτών. Με πρόταση του 
Δημάρχου Μινώα Πεδιάδας ο Μητροπολίτης διορίζει τα 
δύο άλλα μέλη, δηλαδή τον εντεταλμένο εκπρόσωπο 
με τον αναπληρωτή του από το Δήμο Μινώα Πεδιάδας, 
επί θεμάτων υγείας ως αντιπρόεδρο και την κοινωνική 
λειτουργό του ανωτέρω Δήμου, ως γραμματέα. 

Το Διοικητικό Συμβούλιο συνέρχεται υποχρεωτικά σε 
τριμηνιαία βάση ή εκτάκτως, οσάκις παραστεί ανάγκη, 
με έγγραφη πρόταση των δύο τουλάχιστον από τα τα¬ 
κτικά μέλη. Το Διοικητικό Συμβούλιο είναι υπεύθυνο για 
την εφαρμογή του κανονισμού λειτουργίας, τις ειση¬ 
γήσεις τυχόν τροποποιήσεων του, τον σχεδίασμά και 
την αξιολόγηση των δράσεων του Κοινωνικού Ιατρείου 
- Φαρμακείου, την συνεργασία με τους εθελοντές, την 
αποδοχή ή μη δωρεών, την οικονομική διαχείριση, καθώς 
και για κάθε άλλο θέμα που άπτεται της λειτουργίας 
του Κοινωνικού Ιατρείου - Φαρμακείου. 

Ο γραμματέας τηρεί τα πρακτικά, σφραγίζει τα έγ¬ 
γραφα και έχει την εποπτεία των βιβλίων ασθενών, ει¬ 
σερχομένων - εξερχόμενων, βιβλίο φαρμάκων και γενικά 
όλων των υπό του Κοινωνικού Ιατρείου - Φαρμακείου, 
τηρουμένων βιβλίων και εντύπων, ο δε ταμίας εκδίδει 
τα ανάλογα γραμμάτια είσπραξης και πληρωμών και 
διατηρεί το βιβλίο ταμείου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΡΘΡΟ 5 
Στελέχωση 

Το Κοινωνικό Ιατρείο - Φαρμακείο στελεχώνεται 
εθελοντικά από κληρικούς ή διοικητικούς υπαλλήλους 
της Ιερός Μητροπόλεως Αρκαλοχωρίου, Καστελλίου 
και Βιάννου και του Δήμου Μινώα Πεδιάδας, υπεύθυ¬ 
νους για τη λειτουργία της γραμματείας, καθώς και 
από εθελοντές ιατρούς, φαρμακοποιούς, νοσηλευτές, 
ψυχολόγους και κοινωνικούς επιστήμονες και όλους 
τους λειτουργούς υγείας που δραστηριοποιούνται στα 
κανονικά όρια των δικαιοδοσιών της Ιερός Μητρόπολης 
Αρκαλοχωρίου, Καστελλίου και Βιάννου, αλλά και ευ¬ 
ρύτερα. Επίσης, συνεργάζεται με φορείς σχετικούς με 
την παροχή υπηρεσιών υγείας, καθώς με τον Ερυθρό 
Σταυρό. 

Απαραίτητη προϋπόθεση για την προσφορά υπηρεσι¬ 
ών προς το Κοινωνικό Ιατρείο -Φαρμακείο αποτελεί η 
κατά νόμον κατοχή της σχετικής άδειας για την άσκηση 
του λειτουργήματος τους, καθώς και η μη αναστολή 
αυτής ένεκα πειθαρχικών ή ποινικών παραπτωμάτων. 

ΑΡΘΡΟ 6 

Χώρος Λειτουργίας 

Το Κοινωνικό Ιατρείο - Φαρμακείο στεγάζεται σε κτί¬ 
ριο επί της οδού Εμμ. Λαμπράκη της πόλεως Αρκαλοχω¬ 
ρίου, ιδιοκτησίας της Ιερός Μητρόπολης, το οποίο έχει 
παραχωρηθεί δωρεάν για τη χρήση αυτή από την Ιερά 
Μητρόπολη, υπό την αιγίδα του Τομέα Αλληλεγγύης 
και Κοινωνικής Συνοχής. Το Κοινωνικό Ιατρείο - Φαρμα¬ 
κείο δύναται μελλοντικά να λειτουργήσει παραρτήματα 
εντός των ορίων της επαρχίας της Ιερός Μητρόπολης 
Αρκαλοχωρίου, Καστελλίου και Βιάννου, καθώς και κι¬ 
νητή Μονάδα Κοινωνικού Ιατρείου -Φαρμακείου. 

ΑΡΘΡΟ 7 

Υπεύθυνος λειτουργίας και ώρες 

Οι ημέρες και οι ώρες λειτουργίας του Κοινωνικού Ιατρεί¬ 
ου - Φαρμακείου καθορίζονται με απόφαση του Διοικητικού 
Συμβουλίου, σύμφωνα με τη διαθεσιμότητα των εθελοντών. 
Οι ώρες και ημέρες λειτουργίας δημοσιοποιούνται με κάθε 
πρόσφορο μέσο. Στόχος της Ιερός Μητροπόλεως είναι να 
λειτουργεί όλες τις εργάσιμες ημέρες από κληρικό, που 
διορίζει ο Μητροπολίτης γί αυτό το σκοπό, ως υπεύθυνο 
λειτουργίας του Κοινωνικού Ιατρείου -Φαρμακείου. 

ΑΡΘΡΟ 8 
Κάρτα Υγείας 

Οι δικαιούχοι έχουν πρόσβαση στις παροχές του Κοι¬ 
νωνικού Ιατρείου - Φαρμακείου, με την επίδειξη της 
Κάρτας Υγείας, η οποία εκδίδεται από τον υπεύθυνο 
λειτουργίας και τη Γραμματεία, κατόπιν κατάθεσης 
των απαραίτητων δικαιολογητικών, που εισηγείται η 
Κοινωνική Λειτουργός του Δήμου Μινώα Πεδιάδας και 
εγκρίνονται από το Διοικητικό Συμβούλιο. 

Σε έκτακτες περιπτώσεις μπορεί κάποιος πολίτης να 
κάνει χρήση των παροχών, πριν εκδώσει την Κάρτα 
Υγείας, υπογράφοντας την αντίστοιχη «Υπεύθυνη Δήλω¬ 
ση έκτακτης ιατρικής παρακολούθησης» και δεσμευόμε¬ 
νος ότι θα προσκομίσει τα απαραίτητα δικαιολογητικά 
εντός δεκαπέντε (15) ημερών. 

Η Κάρτα Υγείας έχει ετήσια ισχύ και ανανεώνεται μετά 
από επανέλεγχο των δικαιολογητικών. 


ΑΡΘΡΟ 9 

Γραμματέας. Υπεύθυνος λειτουργίας 

Ο γραμματέας του Κοινωνικού Ιατρείου - Φαρμακείου 
αναλαμβάνει τη συλλογή των δικαιολογητικών των δικαι¬ 
ούχων και εισηγείται στο Διοικητικό Συμβούλιο για την 
αποδοχή ή μη των αιτήσεων των δικαιούχων. Ο γραμμα¬ 
τέας, σε συνεργασία με τον υπεύθυνο λειτουργίας, εκδίδει 
την Κάρτα Υγείας, κατόπιν έγκρισης του Διοικητικού Συμ¬ 
βουλίου, διατηρεί το σχετικό πρωτόκολλο και ενημερώνει 
τους ατομικούς ιατρικούς φακέλους των δικαιούχων. 

Τα ατομικά και ιατρικά στοιχεία των αιτούντων και 
των δικαιούχων είναι απόρρητα και απαγορεύεται ρητά 
οποιαδήποτε επεξεργασία τους, πλην της απολύτως 
απαραίτητης για την εύρυθμη λειτουργία του Κοινωνι¬ 
κού Ιατρείου - Φαρμακείου. 

Ο υπεύθυνος λειτουργίας διαχειρίζεται την κατανομή 
των ραντεβού των δικαιούχων σε συνεργασία με τους 
ιατρούς, ενημερώνοντας το αντίστοιχο βιβλίο. 

Τέλος, ο γραμματέας ενημερώνει τους πολίτες για τη 
δυνατότητα έκδοσης βιβλιαρίου ιατροφαρμακευτικής πε¬ 
ρίθαλψης από την Πρόνοια ή από ασφαλιστικούς φορείς. 

ΑΡΘΡΟ 10 

Παροχές 

Οι υπηρεσίες που παρέχονται από το Κοινωνικό Ια¬ 
τρείο - Φαρμακείο είναι εντελώς δωρεάν και αφορούν 
σε όσους είναι ανασφάλιστοι και πληρούν τις απαιτού- 
μενες από τον Κανονισμό Λειτουργίας προϋποθέσεις. 

Το Κοινωνικό Ιατρείο - Φαρμακείο συνεργάζεται με 
τις μονάδες του Ε.Σ.Υ. (7η Δ.Υ.Π.Ε. ΚΡΗΤΗΣ) και με ιδι¬ 
ωτικά ιατρικά κέντρα, προκειμένου να καλύπτουν τα 
έξοδα διαγνωστικών και θεραπευτικών πράξεων που 
απαιτούνται για τους δικαιούχους και θα συνεργάζεται 
με εξειδικευμένους εθελοντές υγειονομικούς, ιδιώτες 
και νοσοκομειακούς, για τη δωρεάν ολοκλήρωση της 
διαγνωστικής και θεραπευτικής προσπέλασης, αλλά και 
της αποκατάστασης των ανασφάλιστων, όπου αυτή φυ¬ 
σικά χρειάζεται. 

Η εξέταση των ασθενών, η συνταγογράφηση φαρμα¬ 
κευτικής αγωγής και ιατρικών σκευασμάτων, καθώς και 
η χορήγηση γνωμάτευσης για τη διενέργεια παρακλινι- 
κών εξετάσεων, πραγματοποιείται από τους συνεργάτες 
εθελοντές ιατρούς, οι οποίοι φέρουν και την ευθύνη των 
ιατρικών πράξεων που διενεργούν, σύμφωνα με την κεί¬ 
μενη νομοθεσία και τον Κώδικα Ιατρικής Δεοντολογίας. 

Φάρμακα ή ιατρικά σκευάσματα χορηγούνται σε ασθε¬ 
νείς μόνο από συνεργάτη ιατρό του Κοινωνικού Ιατρείου. 
Τα φάρμακα φυλάσσονται σε ειδικό χώρο, όπου τηρού¬ 
νται όλες οι προϋποθέσεις που εξασφαλίζουν την κα¬ 
ταλληλότητα τους, για την οποία αποκλειστική ευθύνη 
και έλεγχο θα έχει ο κατά το άρθρο 4 φαρμακοποιός 
εκπρόσωπος των ιατρών και φαρμακοποιών, ο οποίος 
και θα τηρεί τους σχετικούς νόμους, κανονισμούς και 
τον κώδικα δεοντολογίας του επαγγέλματος τους, υπό 
την επίβλεψη του Φαρμακευτικού Συλλόγου. 

ΑΡΘΡΟ 11 

Δικαιούχοι και προϋποθέσεις ένταξης 

Για τη διαδικασία επιλογής των δικαιούχων κρίνεται 
απαραίτητο να τεθούν συγκεκριμένα κριτήρια, σύμφωνα 
με τα οποία το Διοικητικό Συμβούλιο θα δύναται, αντι¬ 
κειμενικά και αμερόληπτα, να αποφασίζει ποιοι από τους 
αιτούντες αποκτούν το σχετικό δικαίωμα. 

Προϋποθέσεις ένταξης: 

1. Εντοπιότητα: Πολίτες που διαμένουν στα όρια της 
Ιερός Μητροπόλεως. 

2. Ασφαλιστική κατάσταση: Ο δικαιούχος δεν θα 
πρέπει να είναι ασφαλισμένος σε κανένα ασφαλιστικό 
ταμείο. 

3. Εργασιακή Κατάσταση: Η επαγγελματική κατάστα¬ 
ση του δικαιούχου η των μελών της οικογένειας του θα 
πρέπει να είναι η ακόλουθη: 

- Άνεργος, χωρίς καμία ασφαλιστική κάλυψη. 

- Εργαζόμενος, χωρίς δυνατότητα ασφαλιστικής κά¬ 
λυψης. 

Στην περίπτωση αυτή απαιτείται η προσκόμιση βε¬ 
βαίωσης μη ιατροφαρμακευτικής κάλυψης του οικείου 
ασφαλιστικού φορέα. 

4. Οικονομική και περιουσιακή κατάσταση: Το εισόδη¬ 
μα και τα περιουσιακά στοιχεία του ατόμου ή των μελών 
της οικογένειας θα πρέπει να αποδεικνύουν συνθήκες 
διαβίωσης σε χαμηλό επίπεδο. Ως όρια για την απόδειξη 
των συνθηκών αυτών ορίζονται τα ακόλουθα, σύμφωνα 
με το Φ.ΕΚ. 414/τ.Β722-02-2013: 

α. Για το άπορο άτομο, το ατομικό εισόδημα μέχρι 
και 7.200 €. 

β. Για την άπορη οικογένεια, το οικογενειακό εισόδη¬ 
μα, ως ακολούθως: 

I. Γ ια οικογένεια με 2 μέλη (αιτών/ούσα και ο/η σύζυγος 
ή αιτών/ούσα και ένα προστατευόμενο μέλος): μέχρι 
και 10.700 €. 

II. Γ ια οικογένεια με 3 μέλη (αιτών/ούσα και ο/η σύ¬ 
ζυγος με ένα προστατευόμενο μέλος ή αιτών/ούσα και 
δύο προστατευόμενο μέλη): μέχρι και 11.520 €. 

III. Για οικογένεια με 4 μέλη (αιτών/ούσα, και ο/η σύ¬ 
ζυγος με δύο προστατευόμενο μέλη ή αιτών/ούσα και 
τρία προστατευόμενο μέλη): μέχρι και 14.400 €. 

IV. Γ ια οικογένεια με 5 μέλη (αιτών/ούσα, και ο/η σύ¬ 
ζυγος με τρία προστατευόμενο μέλη ή αιτών/ούσα και 
τέσσερα προστατευόμενο μέλη): μέχρι και 17.280 €. 

V. Για κάθε ένα προστατευόμενο μέλος, πέραν των 3, 
το εισόδημα προσαυξάνεται κατά 2.880 €. 

Τα ως άνω όρια δύνανται να αναπροσαρμόζονται με 
απόφαση του Διοικητικού Συμβουλίου. 

Ευπαθείς ομάδες δικαιούχων: 

1. Μετανάστες και πρόσφυγες. Δικαιούχοι των παρο¬ 
χών του Κοινωνικού Ιατρείου - Φαρμακείου είναι και οι 
Μετανάστες και Πρόσφυγες, εφόσον διαθέτουν θεώρη¬ 
ση εισόδου, άδεια διαμονής, αίτηση παροχής ασύλου ή 
δελτίο πρόσφυγα σε ισχύ και πληρούν τα λοιπά κριτήρια 
του παρόντος Κανονισμού. Σε έκτακτες ή ιδιαίτερες 
περιπτώσεις, καθώς και σε περιπτώσεις ανηλίκων, θα 
παρέχεται ιατροφαρμακευτική περίθαλψη και σε μετα¬ 
νάστες και πρόσφυγες, οι οποίοι δεν θα διαθέτουν τα 
ως άνω νομιμοποιητικά στοιχεία. 

2. Άτομα με ειδικές ανάγκες, χωρίς γονική ή άλλη 
μέριμνα. 

3. Ανασφάλιστοι ανήλικοι. 

4. Ανασφάλιστες έγκυες γυναίκες και μητέρες μονο- 
γονεϊκών οικογενειών. 

5. Αστεγοι. 

6. Ομάδες ατόμων που δεν καλύπτουν τις οικονομικές 
εισφορές στα ταμεία τους με έγγραφο από το Κ.Ε.Π. 
και τον ασφαλιστικό φορέα τους. 


Δικαιολογητικά εγγραφής: 

Για την εγγραφή του δικαιούχου στο Κοινωνικό Ια¬ 
τρείο - Φαρμακείο απαιτούνται τα εξής δικαιολογητικά: 

1. Αίτηση του ενδιαφερομένου. 

2. Ταυτότητα ή Διαβατήριο και άδεια διαμονής για 
τους αλλοδαπούς. 

3. Βεβαίωση του τελευταίου χρονικά ασφαλιστικού 
φορέα του δικαιούχου, όπου θα αναφέρεται η ημερο¬ 
μηνία διακοπής της παροχής ιατροφαρμακευτικής πε¬ 
ρίθαλψης. 

4. Εκκαθαριστικό Εφορίας του τελευταίου οικονομικού 
έτους. 

5. Βεβαίωση μόνιμης κατοικίας. 

6. Κάρτα ανεργίας σε ισχύ, εφόσον πρόκειται για 
ανέργους ή βεβαίωση του οικείου ασφαλιστικού φο¬ 
ρέα περί μη παροχής ιατροφαρμακευτικής περίθαλψης, 
εφόσον πρόκειται για εργαζόμενους. 

7. Πιστοποιητικό οικογενειακής κατάστασης. 

8. Απόφαση υγειονομικής επιτροπής ή άλλου αρμόδιου 
δημόσιου φορέα, εφόσον υπάρχει πρόβλημα υγείας η 
αναπηρία. 

ΑΡΘΡΟ 12 
Πόροι - Χορηγίες 

Οι πόροι του Κοινωνικού Ιατρείου - Φαρμακείου προ¬ 
έρχονται από την παροχή εθελοντικής εργασίας, καθώς 
και αναλωσίμων και φαρμάκων από δημόσιους φορείς 
και από ιδιώτες. Το Διοικητικό Συμβούλιο μπορεί να δέ¬ 
χεται δωρεές και χορηγίες σε χρήμα, καθώς και ιατρικά 
είδη, φάρμακα και αναλώσιμα, με την έκδοση αντίστοι¬ 
χου πρακτικού αποδοχής της χορηγίας και διπλότυπης 
απόδειξης είσπραξης. 

θα υπάρχει κατάσταση μηνιαίας εθελοντικής εισφο¬ 
ράς πολιτών με πέντε (5) ευρώ το μήνα για τα έξοδα 
λειτουργίας του Κοινωνικού Ιατρείου - Φαρμακείου. 
Οι πολίτες, με τη μηνιαία οικονομική εισφορά, σε συ¬ 
νεργασία με το Διοικητικό Συμβούλιο του Κοινωνικού 
Ιατρείου - Φαρμακείου, δύνανται να συγκροτήσουν σύλ¬ 
λογο εθελοντών και φίλων λειτουργίας του Κοινωνικού 
Ιατρείου - Φαρμακείου. 

ΑΡΘΡΟ 13 

Δικαιώματα και Υποχρεώσεις Δικαιούχων 

• Οι δικαιούχοι οφείλουν να σέβονται τους υπαλλή¬ 
λους και τους χώρους του Κοινωνικού Ιατρείου - Φαρ¬ 
μακείου. 

• Οι δικαιούχοι είναι αποκλειστικά υπεύθυνοι για την 
φύλαξη της Κάρτας Υγείας που τους διατίθεται από 
τη γραμματεία. 

• Η Κάρτα Υγείας ανήκει αποκλειστικά στον αναγρα¬ 
φόμενο και απαγορεύεται η μεταβίβαση της σε οποιο- 
δήποτε άλλο πρόσωπο. 

• Οι δικαιούχοι οφείλουν να τηρούν τον παρόντα Κα¬ 
νονισμό Λειτουργίας. 

• Οι δικαιούχοι οφείλουν να προσκομίσουν οποιοδή- 
ποτε συμπληρωματικό δικαιολογητικά ζητηθεί από τον 
γραμματέα ή τον υπεύθυνο λειτουργίας για το Διοικη¬ 
τικό Συμβούλιο. 

ΑΡΘΡΟ 14 

Διαδικασία διακοπής 
των παρεχόμενων υπηρεσιών 

Το Διοικητικό Συμβούλιο έχει το δικαίωμα να αποφα¬ 
σίσει τη διακοπή των παροχών σε οποιοδήποτε δικαι¬ 
ούχο, εφόσον: 

• Παραβεί τις διατάξεις του παρόντα κανονισμού. 

• Καταθέσει ψευδή στοιχεία ή πλαστά πιστοποιητικά. 

• Αρνηθεί να προσκομίσει εντός δεκαπέντε (15) ημε¬ 
ρών τα αιτούμενα δικαιολογητικά. 

• Δημιουργεί πρόβλημα σε κάποιον από τους εθελο¬ 
ντές ή στην ομαλή λειτουργία του Κοινωνικού Ιατρείου 
- Φαρμακείου. 

• Δεν πληροί πλέον τις απαιτούμενες, από τον παρό¬ 
ντα κανονισμό, προϋποθέσεις. 

Εάν διακοπούν οι εργασίες του Κοινωνικού Ιατρεί¬ 
ου - Φαρμακείου ο ιατροφαρμακευτικός εξοπλισμός 
θα διατεθεί στο Κέντρο Υγείας Αρκαλοχωρίου ή στο 
Κέντρο Υγείας Καστελλίου ή στα Κοινοτικά Ιατρεία των 
Δημοτικών Διαμερισμάτων του Δήμου Μινώα Πεδιάδας. 
Τυχόν ταμειακό υπόλοιπο θα διατεθεί στις λοιπές δρά¬ 
σεις του Τομέα Αλληλεγγύης και Κοινωνικής Συνοχής 
της Ιερός Μητρόπολης Αρκαλοχωρίου, Καστελλίου και 
Βιάννου. 

ΑΡΘΡΟ 15 

Προβολή - Ενέργειες Διάδοσης 

Το Διοικητικό Συμβούλιο του Κοινωνικού Ιατρείου - 
Φαρμακείου, για τη διάδοση της πληροφορίας των πα¬ 
ροχών του, μπορεί να προβαίνει σε: 


1. Διενέργεια συνεντεύξεων τύπου προς τα ΜΜΕ του 
τοπικού έντυπου και ηλεκτρονικού τύπου. 

2. Αξιοποίηση των διαδικτυακών κοινωνικών δικτύων. 

3. Αναφορά στις ιστοσελίδες των φορέων που συμ¬ 
μετέχουν. 

4. Δημιουργία αφισών και έντυπου ενημερωτικού υλικού. 

5. Συμμετοχή εθελοντών σε τηλεοπτικές και ραδιο¬ 
φωνικές εκπομπές. 

6. Αρθρογραφία στον τοπικό ηλεκτρονικό και έντυπο 
τύπο. 

ΑΡΘΡΟ 16 

Ισχύς του Κανονισμού 

Η ισχύς του παρόντος κανονισμού αρχίζει από την 
έγκρισή του από το Μητροπολιτικό Συμβούλιο της Ιερός 
Μητρόπολης Αρκαλοχωρίου, Καστελλίου και Βιάννου, 
από το Δημοτικό Συμβούλιο του Δήμου Μινώα Πεδιάδας, 
από την Ιερά Επαρχιακή Σύνοδο της Εκκλησίας Κρήτης 
και την εν συνέχεια δημοσίευσή του στην Εφημερίδα 
της Κυβερνήσεως και στο περιοδικό της Εκκλησίας 
Κρήτης «Απόστολος Τίτος». 

Μετά ταύτα, μη υπάρχοντος ετέρου θέματος, ελύθη 
η συνεδρίασις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Εγένετο εν Ηρακλείω, τη 6η Ιουνίου 2013. 

Ο Πρόεδρος 
| Ο Κρήτης ΕΙΡΗΝΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήίίρ://νννννν.βί. 9 Γ - β-ηιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 02009301404140008 * - 













































































